**ОДЛУКА О КОМУНАЛНОМ РЕДУ**  
"Службени лист Града Ниша", брoj 12/2020-пречишћен текст и 80/2020

Преглед чланова који се мењају

Члан 11.

На спољним деловима зграде могу се насликати мурали, по одобрењу управе надлежне градске општине.

Мурали, у смислу ове одлуке, су ликовна дела некомерцијалне садржине, који се сликају на спољним деловима зграде у циљу стварања кутурног амбијента и естетског изгледа града.

На муралу се може ставити знак спонзора и потпис пројектанта мурала.

За добијање одобрења из става 1 овог члана потребна је сагласност власника, односно корисника зграде или скупштине зграде, ако је у питању зграда колективног становања, и сагласност Завода за заштиту споменика културе, у случају кад се мурал слика на спољним деловима зграде која представља културно добро, односно споменик културе.

Члан 38.

На површинама јавне намене и површинама у јавном коришћењу могу се под условима и на начин утврђен овом одлуком поставити:

1. наменски монтажни објекти,

2. монтажно-демонтажни објекти за потребе одржавања културних, пословних, спортских, рекреативних, забавних, хуманитарних, политичких и других манифестација,

3. жардињере и друге посуде за биљне засаде,

4. клупе и слични објекти намењени седењу,

5. опрема за игру и рекреацију,

6. поштански сандучићи и телефонске говорнице,

7. стубови, ограде и друге врсте запрека,

8. корпе за отпатке и ђубријере,

9. јавни часовници,

10. јавне чесме и фонтане,

11. јавни тоалети,

12. расхладни уређаји за продају индустријски запакованог сладоледа и напитака у оригиналном паковању,

13. апарати, аутомати и банкомати,

14. дечији аутомобили, мотори и слично,

15. изложбени пултови,

16. опрема за уметничке активности.

На површинама јавне намене и површинама у јавном коришћењу могу се поставити и други покретни објекти, уређаји, предмети и сл. поред наведених у претходном ставу ако се обезбеди:

- минимална ширина тротоара од 1,6 m, односно од 2,4 m, на местима где је повећана фреквенција пешака,

- минимална удаљеност од ивице коловоза или паркиралишта од 0,65 m, а 0,50 m од ивице бициклистичке стазе, и под условом да њихово постављање није регулисано посебним одлукама града којима се уређује обављање комуналне делатности, односно другим прописима града (споменици и спомен-обележја, стајалишта градског превоза, саобраћајни знаци и други путокази, огласни панои и друга средства за оглашавање, мањи монтажни објекти привременог карактера и слично).

Урбана опрема и урбани мобилијар из става 1. и 2. овог члана која се поставља на површинама из члана 19. став 1. тачка 1. и 2. на делу територије Града Ниша у оквиру Генералног урбанистичког плана Града Ниша, осим зелене површине поред и око стамбених и пословних зграда, мора испуњавати услове дефинисане Каталогом урбане опреме Града Ниша (у даљем тексту: каталог), изузев урбане опреме и урбаног мобилијара који није обухваћен Каталогом или се поставља на основу ауторских решења по спроведеном конкурсу.

Каталог из става 3. овог члана израђује ЈП Завод за урбанизам Ниш, а доноси Градско Веће Града Ниша, на основу мишљења Радне групе коју образује Градоначелник.

Одобрење за заузећа која нису прописана ставом 1 овог члана издаје управа градске општине по претходно прибављеној сагласности Градске управе града Ниша - секретаријата надлежног за комуналне делатности, енергетику и саобраћај и секретаријата надлежног за послове планирања и изградње.

Члан 42.

Наменски монтажни објекат поставља се на основу одобрења које, на захтев лица за чије потребе се објекат поставља, издаје управа надлежне градске општине.

Одобрење за постављање објекта из става 1. овог члана издаје се на време од једне године.

Одобрење за постављање објекта из става 1. овог члана издаје се по претходно прибављеној сагласности:

- Градске управе града Ниша - секретаријата надлежног за послове саобраћаја, када се објекат поставља на делу јавне саобраћајне површине, односно субјеката који управља другом површином на којој се објекат поставља и

- Градске управе града Ниша - секретаријата надлежног за послове планирања и изградње, односно надлежног завода за заштиту културних добара када се објекат поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту;

- и других предузећа која на тој површини јавне намене и површини у јавном коришћењу постављају и одржавају подземне инсталације.

Уз захтев за издавање одобрења за постављање објеката из става 1. овог члана подноси се фотографски приказ и скица места постављања са уцртаним објектом у размери 1:100, приказ објекта са техничким описом и фотографским или графичким приказом.

Одобрење из става 1. овог члана издаје се у форми решења и садржи нарочито: место постављања, површину која се заузима, изглед објекта и време на које се одобрава постављање, рок за уклањање по истеку важења одобрења и обавезу довођења површине у уредно стање након уклањања.

Члан 44.

Монтажно-демонтажни објекти за потребе одржавања културних, пословних, спортских, рекреативних, забавних, хуманитарних, политичких и других манифестација (трибине, позорнице, промо пултови, шатори, кампови, забавни паркови, циркуси и слично), постављају се на делу површине јавне намене и површине у јавном коришћењу на основу одобрења које на захтев организатора манифестације издаје управа надлежне градске општине.

Одобрење за постављање објекта из става 1. овог члана издаје се за време трајања манифестације.

Одобрење за постављање објекта из става 1. овог члана издаје се по претходно прибављеној сагласности:

- Градске управе града Ниша - секретаријата надлежног за послове саобраћаја, када се објекат поставља на делу јавне саобраћајне површине (тротоар, трг и др.);

- Градске управе града Ниша - секретаријата надлежног за послове планирања и изградње, односно надлежног завода за заштиту културних добара када се објекат поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту;

- јавног комуналног предузећа, односно другог привредног друштва или предузетника коме је поверена комунална делатност одржавање јавних зелених површина, када се објекат поставља на јавној зеленој површини;

- и других предузећа која на тој површини јавне намене и површини у јавном коришћењу постављају и одржавају подземне инсталације, у случају када се објекат поставља на период дужи од 10 дана.

Уз захтев за издавање одобрења за постављање објеката из става 1. овог члана подноси се фотографски приказ и скица места постављања са уцртаним објектом у размери 1:100 и техничка документација објекта у складу са законом.

Одобрење из става 1. овог члана издаје се у форми решења и садржи нарочито: место постављања, површину која се заузима, изглед објеката и време на које се одобрава постављање, рок за уклањање по истеку важења одобрења и рок и обавезу довођења површине у уредно стање након уклањања.

Организатор манифестације дужан је да постављене објекте из става 1. овог члана држи у уредном и исправном стању, а место одржавања манифестације по завршетку манифестације доведе у првобитно стање без одлагања, а најкасније у року утврђеном решењем.

Члан 46.

Жардињере из члана 45. ове одлуке поставља и одржава ЈКП "Медиана" Ниш.

Субјект из става 1. овог члана поставља жардињере на јавним саобраћајним површинама по претходно прибављеној сагласности Градске управе града Ниша - секретаријата надлежног за послове саобраћаја и Градске управе града Ниша - секретаријата надлежног за послове планирања и изградњу, односно надлежног завода за заштиту културних добара када се објекат поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту и других предузећа која на тој површини јавне намене и површини у јавном коришћењу постављају и одржавају подземне инсталације.

Ако се жардињера поставља на стуб јавне расвете, субјект из става 1. овог члана прибавља и претходну сагласност субјекта који одржава стуб јавне расвете.

Уз захтев за издавање сагласности за постављање жардињере подноси се фотографски приказ и скица места постављања са уцртаном жардињером у размери 1:100, приказ жардињере са техничким описом и фотографским или графичким приказом.

Изузетно од става 1. овог члана, жардињере могу постављати, испред пословних просторија које се налазе уз површину јавне намене или површину у јавном коришћењу, власници, односно лица која обављају делатност у тим просторијама.

Жардињера из става 5. овог члана поставља се на основу одобрења које у форми решења издаје надлежна управа градске општине по претходно прибављеној сагласности субјеката из става 2. овог члана.

Уз захтев за издавање одобрења за постављање жардињере из става 5. овог члана подноси се фотографски приказ и скица места постављања са уцртаном жардињером у размери 1:100, приказ жардињере са техничким описом и фотографским или графичким приказом, као и сагласност власника, односно корисника зграде, односно посебних делова зграде ако се жардињера поставља на делу површине у јавном коришћењу која припада пословној односно стамбено пословној згради.

Жардињере на површини у јавном коришћењу која је унутар отвореног тржног центра може поставити власник тржног центра, односно власник пословног простора у том центру уз сагласност свих осталих власника пословног простора у том центру.

Лица из става 5. и 8. овог члана су дужна да жардињере испред пословног простора држе у уредном стању.

Клупе и слични објекти намењени седењу

Члан 47.

На делу саобраћајне површине који се не користи за саобраћај моторних возила, на тргу, као и на површинама у јавном коришћењу, могу се постављати клупе и слични објекти намењени седењу (у даљем тексту: клупа), тако да се њиховим постављањем не омета кретање пешака, прилаз згради, противпожарни пут и слично.

Клупе поставља и одржава ЈКП "Медиана" Ниш.

Субјект из става 2. овог члана поставља клупе на јавним саобраћајним површинама по претходно прибављеној сагласности Градске управе града Ниша - секретаријата надлежног за послове саобраћаја и Градске управе града Ниша - секретаријата надлежног за послове планирања и изградње, односно надлежног завода за заштиту културних добара када се објекат поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту.

Уз захтев за издавање сагласности за постављање клупе подноси се фотографски приказ и скица места постављања са уцртаном клупом у размери 1:100, приказ клупе са техничким описом и фотографским или графичким приказом.

Изузетно од става 2. овог члана, клупу на површини у јавном коришћењу може поставити заинтересовано правно или физичко лице.

Клупа из става 5. овог члана поставља се на основу одобрења које у форми решења издаје управа надлежне градске општине по претходно прибављеној сагласности субјеката из става 3. овог члана.

Уз захтев за издавање одобрења за постављање клупе из става 5. овог члана подноси се фотографски приказ и скица места постављања са уцртаном клупом у размери 1:100, приказ клупе са техничким описом и фотографским или графичким приказом, као и сагласност власника, односно корисника зграде, односно посебних делова зграде ако се клупа поставља на делу површине у јавном коришћењу која припада пословној односно стамбено-пословној згради.

Клупе на површини у јавном коришћењу која је унутар отвореног тржног центра може поставити власник тржног центра, односно власник пословног простора у том центру уз сагласност свих осталих власника пословног простора у том центру.

Лица из става 5. и 8. овог члана су дужна да клупе постављене на површини у јавном коришћењу држе у уредном стању.

Члан 48.

На површини јавне намене и површини у јавном коришћењу може се поставити опрема за игру деце (љуљашка, тобоган, пењалица, вртешка и слична опрема за игру деце), као и опрема за рекреацију грађана (фитнес опрема, опрема за скејт, опрема за шах и слично), која је намењена за бесплатно коришћење већег броја грађана.

Опрема из става 1. овог члана поставља се на основу одобрења које, на захтев заинтересованог лица, издаје Градска управа града Ниша - секретаријат надлежан за послове планирања и изградње.

Уз захтев за издавање одобрења за постављање опреме из става 1. овог члана доставља се фотографски приказ и скица места постављања са уцртаном опремом у размери 1:100 оверена од стране лица које поседује одговарајућу лиценцу, приказ опреме са техничким описом и фотографским или графичким приказом, као и сагласност за постављање коју издаје субјект који одржава површину на коју се поставља опрема.

Одобрење из става 2. овог члана издаје се у форми решења и садржи нарочито: место постављања, површину која се заузима, број и врсту опреме, као и рок у коме је корисник одобрења дужан да постављену опрему преда на одржавање субјекту који одржава површину на коју се поставља.

Опрему из става 1. овог члана на површини у јавном коришћењу која је унутар отвореног тржног центра може поставити власник тржног центра, односно власник пословног простора у том центру уз сагласност свих осталих власника пословног простора у том центру.

О уредном и исправном стању опреме из става 5. овог члана дужно је да се стара лице које је опрему поставило.

Опрема из става 1. овог члана мора бити атестирана и постављена у складу са техничком документацијом произвођача.

Члан 49.

Поштански сандучићи и телефонске говорнице могу се постављати на површинама јавне намене, површинама у јавном коришћењу и на фасадама зграда.

Објекте из става 1. овог члана поставља правно лице које обавља послове поштанског, односно телефонског саобраћаја, на основу одобрења које издаје Градска управа града Ниша - секретаријат надлежан за послове планирања и изградње.

Одобрење за постављање објекта из става 1. овог члана издаје се по претходно прибављеној сагласности:

- Градске управе града Ниша - секретаријата надлежног за послове саобраћаја, када се објекат поставља на делу јавне саобраћајне површине, односно када својим делом захвата ову површину, односно субјеката који управља другом површином на којој се објекат поставља и

- надлежног завода за заштиту културних добара када се објекат поставља испред или на фасади зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту.

Уз захтев за издавање одобрења за постављање објеката из става 1. овог члана подноси се фотографски приказ и скица места постављања са уцртаним објектом у размери 1:100 оверена од стране лица које поседује одговарајућу лиценцу у зависности од намене површине на коју се објекат поставља, приказ објекта са техничким описом и фотографским или графичким приказом, као и сагласност субјекта који управља површином у јавном коришћењу, односно власника, односно корисника зграде, односно посебних делова зграде ако се објекат поставља на фасади зграде.

Одобрење из става 1. овог члана издаје се у форми решења којим се одређује место постављања и површина која се заузима.

О уредном и исправном стању објекта из става 1. овог члана дужно је да се стара лице коме је одобрено постављање тог објекта.

Члан 50.

На делу јавне саобраћајне површине могу се поставити стубови, ограде и друге врсте запрека, ради запречавања или усмеравања саoбраћаја.

Постављање запрека из става 1. овог члана као и позицију, величину, тип, облик и друге ближе карактеристике објекта обезбеђује Градска управа града Ниша - секретаријат надлежан за послове саобраћаја, преко надлежног јавног предузећа.

Запреке из става 1. овог члана могу се поставити на делу јавне зелене површине ради заштите те површине од оштећивања или уништавања.

Постављање запрека из става 3. овог члана обезбеђује ЈКП "Паркинг-сервис" - Ниш.

Запреке из става 1. и 3. овог члана не могу се постављати на другим површинама јавне намене и на површинама у јавном коришћењу, осим ако се у оквиру грађевинске парцеле постављају у складу са законом којим се уређује изградња објеката.

О уредном стању запрека из става 1, 3. и 5. овог члана стара се субјект који је запреку поставио.

Члан 51.

Јавни часовник је часовник који се налази на јавној саобраћајној површини (трг, тротоар, пешачка зона и сл.) или на јавној зеленој површини (парк, зелена површина на скверу и сл.), а који одржава јавно комунално предузеће, односно привредно друштво или предузетник коме је град поверио те објекте на одржавање.

Јавни часовник може се поставити на изграђену и уређену јавну површину из става 1. овог члана као елемент урбаног опремања те површине.

Постављање јавних часовника обезбеђује град, преко јавног комуналног предузећа, односно привредног друштва, односно предузетника коме те објекте повери на одржавање.

Субјект из става 3. овог члана поставља јавни часовник по претходно прибављеној сагласности:

- Градске управе града Ниша - секретаријата надлежног за послове саобраћаја, када се објекат поставља на јавној саобраћајној површини;

- Градске управе града Ниша - секретаријата надлежног за послове планирања и изградње, односно надлежног завода за заштиту културних добара када се објекат поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту;

- субјекта који управља јавном зеленом површином на коју се објекат поставља;

- и других предузећа која на тој површини јавне намене и површини у јавном коришћењу постављају и одржавају подземне инсталације.

Уз захтев за издавање сагласности из став 4. овог члана подноси се фотографски приказ и скица места постављања са уцртаним објектом у размери 1:100, приказ објекта са техничким описом и фотографским или графичким приказом.

Јавни часовник мора бити у уредном и исправном стању и показивати тачно време.

Члан 52.

Физичко и правно лице може поставити часовник на згради коју користи.

Часовник из става 1. овог члана не сматра се јавним часовником у смислу одредаба ове одлуке.

Часовник из става 1. овог члана поставља се на основу одобрења Градске управе града Ниша - секретаријата надлежног за комуналне послове, а на захтев заинтересованог лица.

Одобрење из става 3. овог члана издаје се по претходно прибављеној сагласности:

- Градске управе града Ниша - секретаријата надлежног за послове саобраћаја, када се часовник поставља изнад јавне саобраћајне површине,

- Градске управе града Ниша - секретаријата надлежног за послове планирања и изградње, односно надлежног завода за заштиту културних добара када се часовник поставља на згради која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту.

Уз захтев за издавање одобрења из става 3. овог члана, доставља се фотографски приказ и скица места постављања са уцртаним часовником, приказ часовника са техничким описом и фотографским или графичким приказом, као и сагласност власника, односно корисника зграде, односно посебних делова зграде на коју се часовник поставља.

Часовник из става 1. овог члана, који садржи огласну поруку, поставља се под условима и на начин предвиђен прописом којим се уређује оглашавање на територији града. Огласном поруком не сматра се назив произвођача часовника који је саставни део часовника.

Часовник из става. 1. овог члана мора бити у уредном и исправном стању и показивати тачно време, о чему се стара лице коме је одобрено постављање.

Члан 53.

Јавне чесме и фонтане су чесме и фонтане које су изграђене на површини јавне намене или површини у јавном коришћењу.

Одржавање јавних чесми обезбеђује надлежна градска општина преко надлежног јавно комуналног предузећа у случају да су прикључене на градски водоводни систем, док се одржавање јавних чесми са сопственом каптажом или прикључених на сеоски водовод обезбеђује у складу са законом.

Одржавање фонтана обезбеђује град у складу са законом и прописима града.

Јавна чесма је и чесма постављена на уређеном и изграђеном делу површине јавне намене или површине у јавном коришћењу (парк, трг, зелена и рекреациона површина, односно друга површина на којој се грађани окупљају и задржавају), а коју одржава субјект из става 2. овог члана.

Јавне чесме се постављају по претходно прибављеној сагласности:

- Градске управе града Ниша - секретаријата надлежног за послове саобраћаја, када се јавна чесма поставља на јавној саобраћајној површини;

- Градске управе града Ниша - секретаријата надлежног за послове планирања и изградње, односно надлежног завода за заштиту културних добара када се јавна чесма поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту;

- субјекта који управља јавном зеленом површином на коју се објекат поставља;

- и других предузећа која на тој површини јавне намене и површини у јавном коришћењу постављају и одржавају подземне инсталације.

Уз захтев за издавање сагласности из става 5. овог члана подноси се фотографски приказ и скица места постављања са уцртаним објектом у размери 1:100, приказ објекта са техничким описом и фотографским или графичким приказом.

Јавне чесме и фонтане морају бити у уредном и исправном стању.

Члан 54.

Јавни тоалет је комунални објекат који мора да испуњава техничко-санитарне и хигијенске услове утврђене посебним прописима.

Јавни тоалет монтажног типа у финалном облику може се поставити на површину јавне намене и то на: трговима, парковима, зеленим и рекреационим површинама, односно на другим местима на којима се грађани окупљају и задржавају.

Јавни тоалет из става 1. овог члана по правилу се прикључује на јавни водовод и канализацију.

Јавни тоалет из става 1. овог члана мора бити прикључен на електромрежу и осветљен, а може бити и аутоматизован.

Постављање јавних тоалета обезбеђује инвеститор по претходно прибављеној сагласности:

- Градске управе града Ниша - секретаријата надлежног за послове саобраћаја, када се јавни тоалет поставља на јавној саобраћајној површини;

- Градске управе града Ниша - секретаријата надлежног за послове планирања и изградње, односно надлежног завода за заштиту културних добара када се јавни тоалет поставља у просторној културно-историјској целини, односно целини која ужива претходну заштиту;

- субјекта који управља јавном зеленом површином на коју се објекат поставља;

- и других предузећа која на тој површини јавне намене и површини у јавном коришћењу постављају и одржавају подземне инсталације.

Уз захтев за издавање сагласности из става 5. овог члана подноси се фотографски приказ и скица места постављања са уцртаним објектом у размери 1:100, приказ објекта са техничким описом и фотографским или графичким приказом и техничка документација за постављање и прикључење објекта на електричну, водоводну и канализациону мрежу оверена од стране лица које поседује одговарајућу лиценцу.

Јавни тоалети морају бити у уредном и исправном стању о чему се стара Град преко надлежног јавног предузећа.

Члан 57.

Расхладни уређаји на површинама јавне намене и на површинама у јавном коришћењу у BID, централној и екстра зони постављају се у складу са овом одлуком и Планом постављања расхладних уређаја.

План постављања расхладних уређаја за BID, централну и екстра зону доноси Градска управа града Ниша - секретаријат надлежан за послове планирања и објављује се у "Службеном листу града Ниша".

Стручне послове израде плана обавља Јавно предузеће Завод за урбанизам Ниш.

Одобрење за постављање расхладних уређаја издаје управа надлежне градске општине по спроведеном поступку јавног огласа у складу са прописом градске општине.

Члан 81.

Надзор над спровођењем ове одлуке врши Градска управа града Ниша - секретаријат надлежан за комуналне делатности.

Инспекцијски надзор над применом ове одлуке врши комунална инспекција градске општине, у складу са надлежностима утврђеним посебним прописима града.

Комунално-полицијске и друге послове на одржавању комуналног реда уређеног овом одлуком и контролу примене одлуке у складу са Законом о комуналној полицији и другим прописима, врши комунална полиција.

Члан 84.

У вршењу комунално-полицијских послова, комунални полицајац присуством на месту одржавања реда:

- спречава нарушавање комуналног реда прописаног овом одлуком, а нарочито: прљање и оштећивање фасада и других спољних делова зграде; исписивање порука, обавештења, цртежа на спољним деловима зграде; излагање робе изван излога или пословног простора; излагање веша, постељине, тепиха и других предмета на спољним деловима зграде; лепљење плаката; уништавање и оштећивање ограде, зеленила и других елемената уређења површина око зграде; продају робе, односно обављање делатности изван пословног простора; прљање, оштећивање или премештање објеката и уређаја на површинама јавне намене и површинама у јавном коришћењу; остављање грађевинског и другог отпада на површинама јавне намене; ометање коришћења и оштећивање површина јавне намене и у јавном коришћењу паркирањем, остављањем и заустављањем возила на тим површинама; оштећивање и уклањање затварача са отвора на површинама јавне намене и у јавном коришћењу; постављање запрека за возила супротно одредбама ове одлуке; вршење других радњи којима се нарушава уредност и чистоћа града;

- контролише извршавање прописаних обавеза у погледу: уредности и чистоће зграда, простора око зграда, ограда, дворишта, врта, као и објеката и уређаја постављених на површини јавне намене или у јавном коришћењу; уредности и чистоће излога и витрина за излагање робе, тенди, застава и других предмета и уређаја на спољним деловима зграда; уклањања снега и леда; других обавеза којима се успоставља и одржава комунални ред у граду;

- успоставља нарушени комунални ред применом својих овлашћења утврђених законом.

Када комунални полицајац установи повреду комуналног реда прописаног овом одлуком, поред овлашћења која су утврђена законом, овлашћен је да:

- издаје прекршајни налог у складу са одредбама ове одлуке,

- подноси пријаву надлежном органу за учињено кривично дело и

- обавести други надлежни орган да предузме мере из своје надлежности.

Члан 85.

Ради спречавања угрожавања безбедности учесника у саобраћају, односно омогућавања одвијања саобраћаја, комунални полицајац је овлашћен за предузимање мера уклањања, односно премештања возила, као и постављања уређаја којима се спречава одвожење возила.

Мере и овлашћење из става 1. овог члана, комунални полицајац предузима приликом остваривања надзора и контроле паркирања, када затекне возило паркирано или заустављено супротно одредбама закона којим се регулише безбедност саобраћаја на путевима, односно када на путу, односно месту на коме је дозвољено заустављање и паркирање возила, затекне одбачено возило.

Комунални полицајац, када уочи непрописно паркирано или заустављено возило, издаће возачу усмено наређење да одмах уклони возило под претњом принудног извршења, а када возач није присутан на лицу места доноси решење у писаној форми, којим налаже уклањање возила у року који не може бити краћи од једног минута.

Решење из става 3. овог члана, комунални полицајац поставља на предње ветробранско стакло возила и тиме се сматра да је исто уручено возачу.

У случају када комунални полицајац уочи одбачено возило, поступиће у складу са одредбама ст. 3. и 4. овог члана, које се односе на непрописно паркирано или заустављено возило, а када возач није затечен на лицу места.

Уколико возач, односно власник одбаченог возила у остављеном року прописаним законом не уклони, односно не премести возило, комунални полицајац издаће налог за уклањање возила.

Уклањање возила на територији Града обавља вршилац комуналне делатности овлашћен за организацију функционисања, управљања и одржавања јавних паркиралишта о трошку возача или власника, односно корисника возила.

Комунални полицајац издаје вршиоцу комуналне делатности налог за постављање уређаја којима се спречава одвожење возила (блокирање возила) у случају када уочи непрописно паркирано возило које се из техничких разлога не може уклонити. Уколико комунални полицајац открије прекршај путем видео надзора или фото-записа може, када за то постоје услови, да у електронској форми донесе решење, односно изда налог, у складу са законом.

На садржину решења, односно налога, на утврђивање места непрописног паркирања, односно заустављања возила, на поступак уклањања, премештања и блокирања возила, као и на штету насталу на возилу за време уклањања возила сходно се примењују одредбе акта којим се ближе уређује начин вршења контроле и непосредног регулисања саобраћаја на путевима, као и вођење обавезних евиденција о примени посебних мера и овлашћења.

Против решења комуналног полицајца може се изјавити жалба Градском већу Града Ниша у року од 15 дана од дана достављања решења.

Комунална полиција води евиденције о примени мера и овлашћења уклањања, односно премештања возила, као и постављања уређаја којима се спречава одвожење возила приликом остваривања надзора и контроле паркирања на територији Града сходно одредбама акта којим се ближе уређује начин вршења контроле и непосредног регулисања саобраћаја на путевима, као и вођење обавезних евиденција о примени посебних мера и овлашћења.

Члан 91.

За прекршаје прописане овом одлуком, комунални инспектор, односно комунални полицајац издаје прекршајни налог у складу са законом.